باتی آفریقا اؤلکه‌لرین‌دن نیجریه‌ده، امنیت گوجلری‌نین سیلاح‌لی چئته عضو‌لرینه 4 فرق‌لی ایالتده کئچیردیگی عملیات‌لاردا 35 نفر اؤلدورولوب.
اؤلکه‌ده چوبان و اکینچیلر آراسیندا چاتیشما‌لارین یاشاندیغی بؤلگه‌لره اوردونون دوزنلدیغی اوپراسیوندا، چوق سایدا اینسانین حبس اولوندوغو بیلدیریلیب.
نیجریه خبر آژانسی‌نین (NAN) وئردیگی خبره گؤره، ساوونما ناظیرلیگی رابطه دیرکتور وکیلی جان اگیم، چوبان و اکینجیلرین توققوشدوغو بؤلگه‌لردن بئنو، تارابا، زامافارا و ناساراوا ایالت‌لرینده اوردونون سیلاح‌لی دسته عضو‌لرینه قارشی عملیات کئچیردیگینی بیلدیریب.
اگیم، عملیاتدا 35 دسته عضوونون اؤلدورولدوگونو، چوخ سایدا اینسانین حبس اولوندوغونو و اهمیت‌لی میقداردا مهمات اله کئچیریلدیگینی ایفاده ائدیب.
بیر عسگرین قاچیریلدیغی عملیاتدا، 2 عسگرین ده یارالاندیغینی دیله گتیرن اگیم، یارا‌لی‌لارین معا‌لیجه آلتینا اولدوغونو بیلدیردی.
نیجریه‌ده چوبان و اکینجیلرین ژانویه آیین‌دان بو یانا داوام ائدن موناقیشه‌سی سببیله چوخ سایدا اینسانین حیاتینی ایتیرمه‌سی و مین‌لرله اینسانین ائولرینی ترک ائتمه‌سی اوچون حکومت، موناقیشه بؤلگه‌لرین‌دکی تدبیرلرینی آرتیریب.
حیوان‌لارینی اوتارماق اوچون اؤلکه‌نین جنوبونا کؤچ ائدن فولانیلر، اکینجیلرین حیوان‌لارینی اوغورلاماغا چالیشدیغینی و اونلارا سالدیری ائتدیگینی ادعا ائدیر.
فولانی چوبان‌لاری‌نین ایسه اؤلکه‌ده خریستیان‌لارین اکثریتده اولدوغو جنوب بؤلگه‌لرینده، 18-جی عصر ایسلام عالیمی شیخ عثمان دان فودیو-نون تعلیم‌لرینی یایماغا چالیشدیغی ایره‌لی سورولور.
